**Nurkostam** on suomalainen taiderock-yhtye Tampereelta. Yhtyeen rungon muodostaa alkuperäisjäsenistä koostuva kolmikko Tero Koski, Toni Nurmi ja Janne Tamminen.

Nurkostam julkaisi ensimmäisen levynsä, *XIII:n*, vuonna 2005. Debyyttialbumi sai hyvän vastaanoton. Progressiiviseen musiikkin keskittynyt Colossus-lehti arvosteli levyn kuvaten musiikkia syvälliseksi ja yhtyettä erittäin lupaavaksi. Tästä alkaneen pitkäjänteisen työn tuloksena Radio957 kuvasikin radiotiedotteessaan Nurkostamia Tampereen progelegendaksi.

Vuonna 2007 Nurkostam toteutti Tapani Hiedaniemen *Katalyytti*-lyhytelokuvan musiikkiraidan. Elokuva voitti IIK!!-kauhuelokuvafestivaaleilla ensimmäisen palkinnon. Yhteistyö jatkui *Pakkanen*-lyhytelokuvan parissa vuonna 2010.

Vuonna 2010 valmistui Tampereen palolaitoksen historiasta kertovan dokumenttifilmin ääniraita.

Historia
--------

### Yhtyeen perustaminen

Nurkostam-jäsenet tutustuivat Tampereen yhteiskoulun lukiossa. Myöhemmin Tero Koski suoritti musiikkiteknologin opintojaan Tampereen konservatoriossa ja vuonna 2004 hänen oli määrä suorittaa yhtyesoittoon ja multi-instrumentalismiin liittyvä kurssi. Suorituksena esitettiin Kolme kuningasta -konsertti, jossa esiintyi Nurkostam. Jokainen jäsen sävelsi yhden pitkän teoksen konserttia varten. Nämä sävellykset olivat ensimmäiset sävellykset Nurkostam-nimikkeellä. Konsertissa säveltäjä itse esitti kosketinsoitinosuudet ja muut jäsenet hoitivat basso- ja rumpuosuudet.

### Nurkostam (2005–)

Nurkostam-nimi on muodostettu perustajajäsenten sukunimien ensimmäisistä tavuista. Nimi otettiin virallisesti käyttöön vuonna 2005 julkaistun levyn myötä. Yhtyeeseen liittyi XIII-levyn äänityksiin rumpali Tomi Hyttinen ja laulaja Aki Tulikari. Molemmat esiintyvät levyllä muutamalla raidalla. III of Dreamers -albumin nauhoituksista lähtien kokoonpanoon on kuulunut myös rumpali Eljas Tikanmäki.

Nurkostam on esiintynyt vuodesta 2006 lähtien Tampereella järjestettävässä Uforock-tapahtumassa toimien viimeisinä vuosina tapahtuman pääesiintyjänä.

Vuonna 2010 Nurkostam esitti Uforockissa The Beatles -yhtyeen *Sgt. Pepper’s Lonely Hearts Club Band* -albumin kokonaisuudessaan. Esitys oli albumikokonaisuuden osalta ensiesitys Suomessa ja se noteerattiin laajasti Aamulehdessä sekä Tamperelaisessa. Vuoden 2011 alussa Nurkostam sai *Sgt. Pepper* -esityksen vauhdittamana mahdollisuuden esiintyä Tampere Beatles Happening -tapahtumassa Tampere-talossa. Loppuvuodesta 2011 Nurkostam osallistui Yleisradion järjestämään Uuden Musiikin Kilpailuun kappaleella "Under the Sun".

Kokoonpano
----------

* Tero Koski – kitara, muut soittimet
* Toni Nurmi – basso, laulu
* Janne Tamminen – kitara, taustalaulu, koskettimet
* Eljas Tikanmäki – rummut
* Tomi Hyttinen – rummut
* Aki Tulikari– laulu, puhe

Diskografia
-----------

1. *XIII* (2005)
2. *III of Dreamers* (2009)
3. *C* (2010)
4. *1908 - DVD* (2011)
5. *EEE* (2011)

Filmografia
-----------

| Vuosi | Nimi | Englanninkielinen nimi | Tehtävä | Laji | Huomioita |
| --- | --- | --- | --- | --- | --- |
| 2007 | *Katalyytti* | *Catalyst* | Säveltäjä | lyhytelokuva | IIK!-elokuvakilpailun voitto |
| 2010 | *Pakkanen* | *The Coldness* | Säveltäjä | Lyhytelokuva |  |

Laitteisto
----------

Nurkostam on tunnettu omaperäisestä sointimaailmastaan. Suuri osa tätä sointia on yksi Suomen monipuolisimmista kosketinsoitinkokoelmista, joka sisältää paljon harvinaisia elektronisia instrumentteja. Nurkostamin käytössä on muun muassa kaksi harvinaista Mellotronia sekä Synclavieria.

Lähteet
-------

* Hifimaailma, 6/2009, levyarvostelu
* Hifimaailma, 02/2010, levyarvostelu
* , Kansainvälinen ProgArchives -sivusto
* (Arkistoitu – Internet Archive), Hollantilainen DPRP - Dutch Progressive Rock Page -sivusto

### Viitteet

1. ↑  Tampereen konservatorio: Nurkostam - XIII, levynjulkaisukonsertti.  *Tampereen konservatorion konserttikalenteri kevät 2005*, 11.4.2005.
2. ↑  Colossus: Levyarvostelu.  *Colossus, 3/2005*, 2005.
3. ↑  Radio957: RadiolähetysRadio 957, spottiArkistoitu kopio *Radio957 verkkosivu ja radiolähetys*.  21.4.2012.  Arkistoitu 27.4.2012. Viitattu 1.5.2012.
4. ↑  Finpedia: Katalyytti, Finpedia *Katalyytti, Finpedia*.  2007. Viitattu 5.5.2012. [vanhentunut linkki]
5. ↑  Elonet: Pakkanen, Elonet *Pakkanen, Elonet*.  2010. Viitattu 5.5.2012.
6. ↑  Tampereen konservatorio: ProgStars, yhtyesoiton näyttökonsertti.  *Tampereen konservatorion konserttikalenteri kevät 2004*, 10.2.2004.
7. ↑  Uforock Uforock. Viitattu 1.5.2012.
8. ↑  Antti Lähde: The Beatlesin kuuluisa Kersantti Pippuri oli koko progressiivisen rockin alkupiste.  *Aamulehti, 24.4.2010*, 2010.
9. ↑  Tamperelainen: Uforockissa tehdään historiaa.  *Tamperelainen*, 22.4.2010.
10. ↑  Tampere Beatles Happening  29.1.2011. Tampere Beatles Happening.  Arkistoitu 13.8.2014. Viitattu 1.5.2012.
11. ↑  Tampere Beatles Happening artikkeli  27.1.2011. Aamulehti. Viitattu 1.5.2012. [vanhentunut linkki]
12. ↑  Pop & Jazz konservatorio Lappian opettaja  2007. Pop & Jazz konservatorio Lappia.  Arkistoitu 5.5.2012. Viitattu 1.5.2012.
13. ↑  Suomen Kulttuurirahasto, Esiintyjät 2011  2011. Suomen Kulttuurirahasto. Viitattu 1.5.2012. [vanhentunut linkki]
14. ↑  Länsi-Pirkanmaan musiikkiopiston opettaja  2006. Länsi-Pirkanmaan musiikkiopisto.  Arkistoitu 13.8.2014. Viitattu 1.5.2012.
15. ↑  Taivaanrannanmaalari  2009. Aki Tulikari.  Arkistoitu 25.6.2013. Viitattu 1.5.2012.
16. ↑  AllMusic-tietokanta *Artikkeli*.  2009. Viitattu 2.5.2012. (englanniksi)[vanhentunut linkki]
17. ↑  Mellotronin kunnostus *Blogi*.  2009. Viitattu 2.5.2012.

Aiheesta muualla
----------------

* Yhtyeen verkkosivut
* Nurkostam Myspacessa (englanniksi)
* Nurkostam Last.fm:ssä (englanniksi)
* , III of Dreamers -levyarvio
* , Nurkostam YleX-sivulla
* , Nurkostam Hitlantis-sivustolla